**MUNICIPIUL SATU MARE**

**Aparatul de Specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Direcția economică**

**Nr. 38118/17.06.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu, Serviciul Patrimoniu, Concesionări, Închirieri, și Directorul executiv al Direcției Economice, formulează următorul:

**RAPORT DE SPECIALITATE**

la proiectul de hotărâre privind însușirea rapoartelor de ”Evaluare a proprietății imobiliare parcele teren pentru concesionare” situate în Piața de Alimente nr. 1, Piața de Alimente nr. 2 și Piața de Alimente Someș și aprobarea concesionării acestora proprietarilor spațiilor comerciale cumpărate în temeiul Legii nr. 550/2002

Având în vedere HCL nr. 93/28.05.2020 prin care s-au însușit rapoartele de evaluare a terenurilor din piețele alimentare în vederea concesionării, cât și evoluția prețurilor pe piața imobiliară de la data aprobării și până în prezent, s-a impus achiziționarea unor servicii de evaluare pentru stabilirea valorii de concesionare a terenurilor în concordanță cu evoluția prețurilor.

Luând în considerare cele de mai sus se impune însușirea rapoartelor de evaluare întocmite de SC Koncret SRL prin evaluator autorizat ing. Dorina Pop înregistrate la Primăria Municipiului Satu Mare sub nr.37702/16.06.2025. Răspunderea pentru evaluarea imobilelor, corectitudinea întocmirii documentației și corespondența acesteia cu realitatea din teren aparține persoanei autorizate care a efectuat evaluarea.

Întrucât până în prezent contractele de concesiune s-au încheiat pe o perioadă de 25 de ani, propunem ca și în continuare contractele de concesiune să se încheie tot pe o perioadă de 25 de ani, cu respectarea prevederilor art.13 alin (3) din Legea 550/2002 privind vânzarea spațiilor comerciale proprietate privată a statului și a celor de prestări servicii aflate în administrarea consiliilor județene sau a consiliilor locale precum și a celor din patrimoniul regiilor autonome de interes local, cu modificările și completările ulterioare ,,(3) Terenul proprietate publică, aferent spațiului care se vinde, se atribuie direct cumpărătorului printr-un contract de concesiune ....” respectiv, prevederile art. 5 alin. (1) ale anexei la HG nr. 1.341/2002 cu modificările și completările ulterioare ”.... (1) Terenul aferent spaţiului comercial sau de prestări de servicii, aflat în proprietatea publică a statului sau a unităţii administrativ-teritoriale, se atribuie direct cumpărătorului spaţiului printr-un contract de concesiune. Concesiunea se face fără întocmirea unui studiu de oportunitate sau caiet de sarcini şi fără nici o formă de publicitate, prin negociere directă între concedent şi concesionar....”

Comisia de vânzare a spațiilor comerciale va stabili prețul de concesionare a terenului prin procedura negocierii directe.

Față de cele precizate anterior și în conformitate cu atribuțiile Consiliului Local în ceea ce privește administrarea domeniului public și privat prevăzute la art.129 alin (2) lit. c) coroborat cu alin.(6) lit. a) din OUG nr.57 din 2019 privind Codul Administrativ cu modificările și completările ulterioare, înaintăm Consiliului local al Municipiului Satu Mare, prezentul proiect de hotărâre cu propunere de aprobare.

**Director executiv Director executiv,**

**Ghiarfaș Adelin-Cristian Ursu Lucica**

**Şef serviciu**

**Faur Mihaela**

cj.Corina Seres/2ex.